ΓΡΑΠΤΗ ΕΡΩΤΗΣΗ E-2456/99

υποβολή: Sergio Berlato (UEN) και Mauro Nobilia (UEN) προς την Επιτροπή

(16 Δεκεμβρίου 1999)

Θέμα: New Holland Case

Η επιτροπή αντιτράστπό την προεδρία του Επιτρόπου Mario Monti συγκατένευσε στην εξαγορά εκ μέρους του ομίλου Fiat New Holland του αμερικανικού ομίλου Case που κατέχει ηγετική θέση στην παραγωγή γεωργικών μηχανημάτων.

Η Επιτροπή διακρίνοντας μία ενίσχυση της δεσπόζουσας θέσης εκ μέρους του νέου ομίλου, φαίνεται ότι εξάρτησε την άδεια εξαγοράς της Case από την εγκατάλειψη ορισμένη παραγωγών και εργοστασίων στην Αγγλία, Γερμανία, Αυστρία και Ιταλία.

Το εργοστάσιο Breganze είναι το μόνο στην Ιταλία που παράγει θεριζοαλωνιστικές μηχανές και μπορεί να καυχηθεί για μία πολύχρονη παρουσία στην αγορά χαρακτηριζόμενη απόψηλή ποιότητα και αξιοπιστία σε ανταγωνιστικές τιμές, λόγω όμως της αναδιάρθρωσης εκ μέρους της πολυεθνικής Fiat New Holland και παρά τον κερδοφόρο ισολογισμό του και μία μικρής ηλικίας εγκατάσταση, απώλεσε 1000 θέσεις εργασίας κατά την τελευταία δεκαετία.

Μπορεί να αναφέρει η Επιτροπή εάν:

- η αποεπέδνυση που ζητείται ως αναγκαίος όρος από την επιτροπή αντιτράστ νοείται ως πώληση των εγκαταστάσεων στον ανταγωνισμό"

- ο ανταγωνισμός έχει ήδη εντοπισθεί, η δε Επιτροπή έχει το καθήκον ή την εξουσία να ελέγχει μελλοντικές συμφωνίες"

- η εκχώρηση των επιχειρήσεων στον ανταγωνισμό περιλαμβάνει τα περιουσιακά στοιχεία και τά ιδιαίτερα χαρακτηριστικά παραγωγής από πλευράς πνευματικής ιδιοκτησίας, προσωπικού, τεχνογνωσίας και συμβάσεων με προμηθευτές.

- ιδιαίτερα όσον αφορά το ιταλικό εργοστάσιο Breganze, δεν θα έπρεπε να προστατευθούν τα ιδιαίτερα χαρακτηριστικά παραγωγής των συγκεκριμένων μηχανημάτων που έχουν σχεδιασθεί, εξελιχθεί και παραχθεί εξ ολοκλήρου στο Breganzeπό την ονομασία «ράβδοι συγκομιδής αραβοσίτου», η παραγωγή των οποίων μεταφέρθηκε πρόσφατα στην Πολωνία σε εργοστάσιο που αγόρασε New Holland, καθώς και των θεριζοαλωνιστικών μηχανών τις οποίες παράγει στην Ιταλία αποκλειστικά η New Holland;

Απάντηση του κ. Monti εξ ονόματος της Επιτροπής

(24 Ιανουαρίου 2000)

Εάν η Επιτροπή στην εκτίμηση κοινοποιούμενης συγκέντρωσης έχει σοβαρές αμφιβολίες ως προς το συμβιβάσιμό της με την κοινή αγορά, οι επιχειρήσεις μπορούν ναποβάλλουν αναφορά προκειμένου να αρθούν οι επιφυλάξεις οι σχετικές με τον ανταγωνισμό. Οι επιχειρήσεις αυτές μπορούν να παράσχουν στην Επιτροπή τη δυνατότητα να κηρύξει τη συγκέντρωση συμβιβάσιμη με την Κοινή Αγορά (άρθρα 6, παράγραφος 1,στοιχείο β, 6, παράγραφος 2 και 8, παράγραφος 2 του κανονισμού (ΕΟΚ) αριθ. 4064/89 του Συμβουλίου της 21ης Δεκεμβρίου 1989 για τον έλεγχο των συγκεντρώσεων μεταξύ επιχειρήσεων(1),του κανονισμού για τις συγκεντρώσεις).

Σε περιπτώσεις κατά τις οποίες η Επιτροπή εγκρίνει τη συγκέντρωση, αλλά με τροποποιήσεις, προσλαμβάνει, μετά από πρόταση των ενδιαφερομένων μερών, ανεξάρτητο διαχειριστή. Στο ρόλο του διαχειριστή συμπεριλαμβάνεται και η εξασφάλιση του ότι τα αποεπενδυόμενα πάγια στοιχεία διατηρούνται σύμφωνα με την ορθή επιχειρηματική πρακτική μέχρι την πώλησή τους, ότι οι συμφωνίες θα τεθούν σε ισχύ και ότι οι αποεπενδύσεις θα πραγματοποιηθούν εντός συγκεκριμένων ημερομηνιών.

Στηνπόθεση Νew Holland/Case, η Νew Holland πρότεινε, προκειμένου να λάβει την έγκριση της Επιτροπής εντός έξι εβδομάδων, την αποεπένδυση διαφόρων κλιμάκων και μάρκας ελκυστήρων, θεριζοαλωνιστικών μηχανών, μεγάλων τετράγωνων χορτοδετικών μηχανών Case και τροχοφόρων εκσκαφέων. Τούτο προϋποθέτει την εκχώρηση δικαιωμάτων πνευματικής ιδιοκτησίας, παγίων στοιχείων και προσωπικού που χρησιμοποιούνταν ή προσλαμβάνονταν στη βιομηχανία και/ή την έρευνα και την ανάπτυξη του αποεπενδυόμενου προϊόντος, καθώς και συμβάσεων προμηθειών. Επί πλέον στις δεσμεύσεις περιέχεται άνοιγμα των δικτύων πωλήσεων της Case και/ή της Νew Holland στον Ευρωπαϊκό Οικονομικό Χώρο για όλα τα αποεπενδυόμενα προϊόντα.

Ιδιαίτερα, όσον αφορά τις θεριζοαλωνιστικές μηχανές, η Νew Holland πρότεινε την αποεπένδυση των μη αυτοσταθεροποιούμενων θεριζοαλωνιστικών μηχανών Laverda σε τρίτο μέρος, πράγμα που συνεπάγεται την εκχώρηση όλων των δικαιωμάτων πνευματικής ιδιοκτησίας και της τεχνογνωσίας συμπεριλαμβανομένων των δικαιωμάτων στο εμπορικό σήμα της Laverda και στις μη αυτοσταθεροποιούμενες θεριζοαλωνιστικές μηχανές και την εκχώρηση όλων των παγίων των εγκαταστάσεων παραγωγής της Laverda στη Breganze (Ιταλία), καθώς επίσης και του προσωπικού και των συμβάσεων προμηθειών.

Με βάση την απόφαση της Επιτροπής, η Νew Hollandποχρεούται να εξασφαλίζει ότι η αποεπενδύσεις συμπεριλαμβανομένων των μη αυτοσταθεροποιούμενων θεριζοαλωνιστικών μηχανών, διατηρούνται σύμφωνα με τις ορθές επιχειρηματικές πρακτικές στα σημερινά τους επίπεδα, μέχρις ότου πωληθούν σε τρίτο μέρος.

(1) ΕΕ L 395 της 30.12.1989, το σύνολο του κοιμένου δημοσιεύτηκε στην ΕΕ L 257 της 21.9.1990.